

**ŠIRVINTŲ RAJONO SAVIVALDYBĖS**

**ADMINISTRACIJOS DIREKTORIUS**

###### ĮSAKYMAS

###### DĖL INFEKCIJŲ PLITIMĄ RIBOJANČIO REŽIMO TAIKYMO

###### ŠIRVINTŲ R. BARTKUŠKIO MOKYKLOJE-DAUGIAFUNKCIAME CENTRE

2020 m. gruodžio 2 d. Nr.

Širvintos

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, atsižvelgdama į Nacionalinio visuomenės sveikatos centro prie Sveikatos apsaugos ministerijos Vilniaus departamento 2020 m. gruodžio 2 d. raštą Nr. (10-22.16.1.17 E)2-116369 „Dėl siūlymo taikyti infekcijų plitimą ribojantį režimą“:

1. N u r o d a u Širvintų r. Bartkuškio mokyklos-daugiafunkcio centro 5–8 klasėms nuo 2020 m. gruodžio 2 d. iki 2020 m. gruodžio 10 d. taikyti infekcijų plitimą ribojantį režimą – ugdymo procesą organizuoti nuotoliniu būdu.

2. Į p a r e i g o j u 1 punkte nurodytos švietimo įstaigos vadovą:

2.1. apie šį įsakymą informuoti visus mokinių tėvus (globėjus, rūpintojus);

2.2. užtikrinti savo vadovaujamos ugdymo įstaigos patalpų dezinfekciją ir vėdinimą teisės aktų nustatyta tvarka.

3. P a v e d u Bendrajam skyriui paskelbti šį įsakymą Teisės aktų registre ir Savivaldybės interneto svetainėje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė Ingrida Baltušytė-Četrauskienė

Parengė

Švietimo ir kultūros skyriaus vedėja

Rasa Kralikevičienė

SUDERINTA

Teisės, personalo ir civilinės metrikacijos skyriaus Teisės, personalo ir civilinės metrikacijos skyriaus

vedėjo pavaduotoja vyriausioji specialistė

Vaida Šeipūnė Rima Nainienė